EkBass/fiwiki-20250220-pages-articles huggingface dataset:
Dempsterin valtatie

Dempsterin valtatie () on 736 kilometriä pitkä valtatie, joka kulkee arktisessa Kanadassa Yukonin Dawsonista Luoteisterritorioiden Inuvikiin. Tie on soratie, ja se on (vuonna 2013) ainoa tie, joka ulottuu eteläisestä Kanadasta napapiirin pohjoispuolelle Jäämerelle. Tien varrella sijaitsee neljä huoltoasemaa sekä niiden läheiset asutukset. Vuonna 1979 valmistunut tie ulottui alun perin Fort MacPhersoniin asti. Mackenzie- ja Peeljokien yli kulkee kesällä lautta ja talvella jäätie. Tie on suljettu niinä aikoina, kun jokia ei pysty ylittämään. Talvisin tie on 194 kilometriä pidempi ja ulottuu Jäämeren rannalla sijaitsevaan Tuktoyaktukiin. Tie on nimetty ratsupoliisi William Dempsterin mukaan, joka ajoi säännöllisesti koiravaljakolla tien reittiä pitkin Dawsonista Fort McPhersoniin. == Lähteet == == Aiheesta muualla == * * * Luokka:Kanadan valtatiet Luokka:Luoteisterritorioiden liikenne Luokka:Yukonin liikenne
Saša Lendero

thumb|Saša Lendero Saša Lendero on slovenialainen laulaja. Julkisuudessa Saša on ollut vuodesta 2000 julkaistuaan ensimmäisen levynsä, Sašan. Seuraava levy, Če boš moj julkaistiin kaksi vuotta myöhemmin, vuonna 2002 ja kaksi vuotta myöhemmin julkaistiin seuraava levy, Zate noč, zame dan. Tämän lisäksi hän on osallistunut Slovenian Eurovision laulukilpailun karsintaan, EMA:n, kaksi kertaa vuosina 2005 ja 2006. Molempina vuosina hän jäi niukasti toiseksi ja kappaleet Metulj (perhonen) ja Mandoline (mandoliinit) ovat molemmat nousseet euroviisufanien joukossa suosikeiksi. Hän on myös julkaissut yhdessä Anžej Dežanin, Maja Slatinšekin ja Miha Hercogin kanssa kokoelman perinteisistä joululauluista. ==Aiheesta muualla== Viralliset kotisivut Luokka:Slovenialaiset laulajat Luokka:Syntymävuosi puuttuu Luokka:Elävät henkilöt
Justyna Steczkowska

Justyna Maria Steczkowska (s. 2. elokuuta 1972 Rzeszów, Puola) on puolalainen laulaja, joka tunnetaan myös nimellä Justyna. Vuonna 1995 hän edusti Puolaa Eurovision laulukilpailussa 1995 nimellä Justyna ja kappaleella ”Sama” (). Hän sijoittui 18:nneksi ja sai 15 pistettä, joista suurimmat (6 pistettä) tulivat Islannista. Vuoden 2025 kilpailussa hän edustaa maata jälleen kappaleellaan ”Gaja”. ==Diskografia== * Dziewczyna Szamana (1996) * Naga (1997) * Na koniec świata (muzyka z filmu, 1999) * Kolędy i pastorałki (perheensä kanssa, 2000) * Dzień i noc (2000) * Mów do mnie jeszcze (2001) * Alkimja (2002) * Moja intymność (sarjassa Złota kolekcja, 2003) * Femme Fatale (2004) * Daj mi chwilę (2007) * Puchowe kołysanki (2008) * To mój czas (2009) * XV (2012) * Anima (2014) * Maria Magdalena. All is One (2019) ==Aiheesta muualla== *Viralliset kotisivut Luokka:Puolalaiset laulajat Luokka:Puolan euroviisuedustajat Luokka:Vuoden 1995 euroviisuedustajat Luokka:Vuoden 2025 euroviisuedustajat Luokka:Vuonna 1972 syntyneet Luokka:Elävät henkilöt
Laskutusohjelma

Laskutusohjelmat ovat sovellusohjelmia, jotka on tehty helpottamaan yrittäjien, yritysten ja järjestöjen laskutusta. Joissakin tapauksissa laskutusohjelmat toimivat myös apuna yrityksen kirjanpidossa. Laskutusohjelman käyttäminen käsin kirjoitettujen tai yksittäisellä laskupohjalla tehtyjen laskujen sijasta on helpompaa ja nopeampaa, koska laskurivien loppusummat ja verot lasketaan koneellisesti laskutusohjelmassa. Laskutusohjelmat mahdollistavat myös laskujen tallentamisen sähköisesti myöhempää käyttöä ja raporttien tulostusta varten. Nykyaikaiset laskutusohjelmat myös mahdollistavat laskujen lähettämisen suoraan ohjelman kautta esimerkiksi sähköpostitse tai jopa kirjeenä postituspalvelun kautta. Myös suomalainen verkkolasku on nykyään yleinen yritysten käyttämä laskutustapa, joka niin ikään lähetetään suoraan laskutusohjelman kautta. == Katso myös == *Ohjelmistot * == Aiheesta muualla == *Esimerkki laskupohjasta PDF-muodossa. Luokka:Ohjelmistotyypit
Kirkkokunta

Kirkkokunta on kristillisten seurakuntien tai kirkkojen muodostama yhteisö, jolla on yhteinen oppi. Usein kirkkokunnalla tarkoitetaan maailmanlaajuista samanuskoisten yhteisöä, jolla on yhteinen oppi, esimerkiksi luterilainen kirkkokunta. Nimitystä voidaan käyttää myös yhteisöstä, jolla on maailmanlaajuinen keskusorganisaatio, esimerkiksi roomalaiskatolinen kirkko. Toisaalta esimerkiksi ortodoksit käyttävät Suomessa rekisteröidystä uskontokunnasta nimitystä ortodoksinen kirkkokunta. Asiayhteydestä riippuen kirkkokunta-sanan synonyyminä käytetään sanoja kirkko, tunnustuskunta tai uskontokunta. Katolisesta kirkosta puhutaan kirkkona, koska se on yksi organisaatio; luterilaisista puhutaan tunnustuskuntana, koska luterilaisuuden määräävä piirre on luterilainen tunnustus; anglikaanisia ja episkopaalisia kirkkoja ja myös reformoituja uskonsuuntauksia nimitetään usein kirkkokunnaksi. == Katso myös == * Ekumenia * Luettelo kristinuskon suuntauksista *
Stuartin valtatie

Stuartin valtatie eli Australian valtatie 87 on yksi Australian valtaväylistä. Siitä käytetään usein nimeä ”The Track” (suom. ura, polku, rata). Tie on nimetty John McDouall Stuartin mukaan. Hän oli ensimmäinen eurooppalainen, joka kulki Australian halki etelästä pohjoiseen, ja suurelta osaltaan tie seuraa hänen käyttämäänsä reittiä. Tien reitti sovittiin tarkasti vasta 1980-luvun puolivälissä. Stuartin valtatie on noin 2 700 kilometriä pitkä ja se yhdistää Adelaiden ja Port Augustan Australian mantereen halki Darwiniin pohjois-Australiassa. Tien varrella sijaitsee Alice Springs. Kaupunkien ulkopuolella tiellä ei yleensä ole nopeusrajoituksia, vaan tien käyttäjien odotetaan sovittavan ajonopeutensa sääolosuhteiden mukaan. Tiellä on ajettu muun muassa Australian kanuunankuularalli. Toinen Australian keskiosissa kulkeva reitti on niin sanottu Outback Highway. Luokka:Valtatiet Luokka:Australian liikenne
Hatem Trabelsi

Hatem Trabelsi (, s. 25. tammikuuta 1977 Ariana Tunisia) on tunisialainen entinen jalkapalloilija ja Afrikan mestari. Hän oli pelipaikaltaan oikea laitapuolustaja. ==Seurajoukkueura== Trabelsi aloitti ammattilaisuransa aluksi hyökkääjänä kotimaansa Club Sportif Sfaxienissa vuonna 1996. Pian hänet siirrettiin laitapuolustajaksi, koska joukkueessa oli ollut paljon puolustajien loukkaantumisia ja uusille puolustajille oli tarvetta. Pelipaikan vaihdon myötä Trabelsi on ollut maansa parhaimpia laitapuolustajia. Vuodet 2001–2006 hän pelasi Ajaxissa, jonka jälkeen siirtyi kesällä 2006 Manchester Cityyn. Manchesterissä kausi jäi lyhyeksi ja hänet vapautettiin sopimuksestaan. Trabelsi lopulta siirtyi pelaamaan Al-Hilaliin vuonna 2007. Sitä ennen hän sai useita tarjouksia Ranskasta, Saksasta, Turkista ja Tunisiasta, mutta mikään näistä joukkueista ei suostunut maksamaan Trabelsin vaatimaa palkkaa. Viiden kuukauden odottelun jälkeen saudiarabialainen Al- Hilal teki alustavasti yhden kauden sopimuksen Trabelsin kanssa. Hän voitti kauden aikana Saudi Arabian liigamestaruuden ja Crown Prince Cupin. Al-Hilal ei uusinut Trabelsin sopimusta ja hän jäi ilman seuraa. Trabelsi oli koeajalla Yhdysvalloissa, mutta jäätyään ilman sopimusta hän päätti uransa erinäisten syiden vuoksi. ===Maajoukkueura=== Trabelsin ensimmäinen maaottelu oli 2. toukokuuta 1998 Georgiaa vastaan. Hän on pelannut 61 maaottelua, joissa teki yhden maalin. Trabelsi oli mukana vuoden 1998 MM-kisoissa, 2002 MM-kisoissa ja vuoden 2006 kisoissa, jossa hän pelasi täyden ajan kaikissa kolmessa Tunisian ottelussa. http://fifaworldcup.yahoo.com/06/en/w/player/170770_TRABELSI_Hatem.html Trabelsi ilmoitti myös kisojen jälkeen lopettavansa maajoukkueuransa.Trabelsi quits Tunisia BBC Sport 24.6.2006 Viitattu 22.11.2009 ==Saavutukset== * Saudi Arabian Crown Prince Cup: 2008 * Saudi Arabian liigamestaruus: 2008 * Afrikan–mestaruus: 2004 * Alankomaiden supercupin voitto: 2002, 2005, 2006 * Alankomaiden cupin voitto: 2002, 2006 * Alankomaiden liigamestaruus: 2002, 2004 * Arabian Mestarien liiga: 2000 * CAF Cup: 1998 == Lähteet == Luokka:Tunisialaiset jalkapalloilijat Luokka:Jalkapallon Afrikan mestarit Luokka:Vuonna 1977 syntyneet Luokka:Elävät henkilöt
Interstate 15

Interstate 15 on yhdysvaltalainen maantie, joka johtaa Kalifornian San Diegosta Kanadan rajalle Montanan Sweet Grassiin. Se on osa Yhdysvaltain valtakunnallista Interstate-järjestelmää ja sen kokonaispituus on 2 309 kilometriä, joten se on neljänneksi pisin pohjois-eteläsuuntainen Interstate- maantie. Tie kulkee Kalifornian lisäksi Nevadan, Arizonan, Utahin, Idahon ja Montanan alueella. == Merkittäviä kaupunkeja Interstate 15:n varrella == * San Diego, Kalifornia * Las Vegas, Nevada * Salt Lake City, Utah * Pocatello, Idaho * Great Falls, Montana http://www.ihoz.com/I15.html == Lähteet == ==Aiheesta muualla== *Interstate lista 15 Interstate 015 Luokka:Nevadan tiet Luokka:Arizonan liikenne Luokka:Utahin tiet Luokka:Idaho Luokka:Montanan liikenne
Haykel Guemamdia

Haykel Guemamdia tunnetaan myös nimellä Haykel Gmamdia (, s. 22. joulukuuta 1981 Gafsa, Tunisia) on tunisialainen uransa lopettanut jalkapalloilija. Hyökkääjänä pelannut Guemamdia edusti seuraurallaan muun muassa CS Sfaxienia ja RC Strasbourgia. Hän voitti kahdesti Tunisian maalikuninkuuden vuosina 2004 ja 2005. ==Seuraura== Guemamdia aloitti ammattilaisuransa CS Sfaxienissa, jossa hän nousi kolmannen kauden jälkeen joukkueen johtavaksi maalintekijäksi. Guemamdia voitti samalla Tunisian pääsarjan maalikuninkuuden kahdesti peräkkäin vuosina 2004 ja 2005. Menestysvuosien jälkeen Guemamdia siirtyi heinäkuussa 2005 Ranskaan Strasbourgiin neljän vuoden sopimuksellaHaykel Guemamdia Transferring to RC Strasburg magharebia 31.7.2005 Viitattu 22.6.2010 , jossa hän jäi vaihtopelaajan rooliin. Peliajan vähyyden vuoksi Guemamdia siirtyi Saudi-Arabiaan lainalle, jossa hän onnistui maalinteossa kahdeksan kertaan pelaamassaan 15 ottelussa. Jäätyään ilman jatkosopimusta Guemamdia siirtyi kauden 2007–2008 lopulla Romaniaan Ceahlăul Piatra Neamţiin puolen vuoden sopimuksella. Kauden päätyttyä hän palasi takaisin kotimaahansa ja vanhaan seuraansa CS Sfaxieniin. ==Maajoukkueura== Guemamdian ensimmäinen maaottelu oli 26. maaliskuuta 2005 Malawia vastaan. Hän pelasi 14 maaottelua, joissa teki kuusi maalia. Guemamdia oli mukana vuoden 2006 MM-kisoissa, jossa hän pelasi yhdessä ottelussa 11 minuuttia. ===Maaottelumaalit=== # Päivämäärä Pelipaikka Vastustaja Tilanne Lopputulos Kilpailu 1 15. kesäkuuta 2005 RheinEnergieStadion, Köln, Saksa 1 – 2 1 – 2 Maanosaliittojen cup 2005 2 17. elokuuta 2005 Stade 7 Novembre, Radès, Tunisia 1 – 0 1 – 0 MM-karsinnat 2006 3 3. syyskuuta 2005 Moi International Sports Centre, Nairobi, Kenia 1 – 0 2 – 0 MM-karsinnat 2006 4 16. marraskuuta 2005 Cairo International Stadium, Kairo, Egypti 1 – 1 2 – 1 Ystävyysottelu 5 16. marraskuuta 2005 Cairo International Stadium, Kairo, Egypti 2 – 1 2 – 1 Ystävyysottelu ==Saavutukset== ===Seurajoukkueissa=== *Tunisian cup: 2004, 2009 **Hopeaa: 2010 *Tunisian mestaruus: 2005 *Pohjois-Afrikan Cup-voittajien cup: 2009 ===Henkilökohtaiset=== *Tunisian maalikuninkuus: 2004 (9 maalia), 2005 (12 maalia) == Lähteet == ==Aiheesta muualla== * Haykel Guemamdia Kawarji.comissa Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Mehdi Nafti

Mehdi Nafti (, s. 28. marraskuuta 1978 Toulouse, Ranska) on ranskalais- tunisialainen jalkapallovalmentaja entinen jalkapalloilija. Hän oli pelipaikaltaan puolustava keskikenttäpelaaja ja edusti urallaan enimmäkseen espanjalaisseuroja. Nafti on ollut Merida UD:n päävalmentajana vuodesta 2017 lähtien. ==Ura== Nafti aloitti ammattilaisuransa kotikaupunkinsa Toulouse FC:ssä vuonna 1998. Vuodet 2000–2005 hän pelasi Racing Santanderissa, josta siirtyi lainasopimuksella tammikuussa 2005 Englantiin Birmingham Cityyn. Myöhemmin Birmingham osti Naftin 1,5 miljoonalla eurolla Racing Santanderilta. Hän pelasi englantilaisseurassa neljä vuotta pelaten yhteensä 80 sarjaottelua. Joukkueen noustua kauden 2008–2009 päätteeksi Englannin valioliigaan Naftin sopimusta ei uusittu, joka päättyi kesällä 2009. Birmingham City ilmoitti ettei Nafti enää kuuluisi joukkueen tulevaisuuden suunnitelmiin. ===Aris FC=== Kesäkuussa 2009 hän allekirjoitti kahdenvuoden sopimuksen kreikkalaisen Arisin kanssa.Aris poach Birmingham City's Nafti Sport in Greece 8.6.2009 Viitattu 11.6.2009 Avauskaudellaan Nafti pelasi pääsarjassa 22 ottelua ja onnistui neljästi maalinteossa. Toisella kaudellaan hän ehti pelata kymmenen ottelua, kunnes 27. tammikuuta 2011 joukkue ilmoitti purkaneensa Naftin sopimuksen.Λύση της συνεργασίας με Ναφτί arisfc.gr 27.1.2011 Viitattu 28.1.2011 ===Real Valladolid=== 31\. tammikuuta 2011 Nafti allekirjoitti puolentoista vuoden sopimuksen Real Valladolidin kanssa.El Real Valladolid ficha al centrocampista de origen tunecino Mehdi Nafti eldiariomontanes. 31.1.2011 Viitattu 31.1.2011 Hän pelasi avausottelunsa joukkueen paidassa 12. helmikuuta 2011 Recreativo Huelvaa vastaan. Nafti pelasi kauden aikana lopulta neljätoista ottelua, joissa hän teki yhden maalin. Maali syntyi kauden päätösottelussa Córdobaa vastaan. ==Maajoukkue== Ensimmäisen maaottelunsa Nafti pelasi 21. tammikuuta 2002 Zambiaa vastaan. Hän oli mukana Afrikan-mestaruuskilpailuissa 2002, mutta ei mahtunut saman vuoden MM-kisajoukkueeseen. Nafti oli voittamassa Afrikan- mestaruutta 2004 ja pelasi vuoden 2006 MM-kisoissa kolmessa ottelussa. Nafti palasi takaisin maajoukkueeseen 30. toukokuuta 2010 Ranskaa vastaan pelatussa harjoitusottelussa. Sitä ennen hän oli ehtinyt kieltäytyä osallistumasta vuoden 2010 Afrikan kisoihin. Hän on pelannut 43 maaottelua, joissa on tehnyt yhden maalin. ==Saavutukset== * Afrikan–mestaruus: 2004 *Kreikan cup **Hopeaa: 2010 ==Lähteet== ==Aiheesta muualla== * National Football Teams * World Football Luokka:Ranskalaiset jalkapalloilijat Luokka:Tunisialaiset jalkapalloilijat Luokka:Tunisialaiset jalkapallovalmentajat Luokka:Jalkapallon Afrikan mestarit Luokka:Ranskantunisialaiset Luokka:Vuonna 1978 syntyneet Luokka:Elävät henkilöt
Outback Highway

Outback Highway tai Outback Way on ryhmä teitä Keski-Australiassa. Ne yhdistävät Queenslandin ja Länsi-Australian. 2 800 kilometrin pituinen reitti kulkee Australian keskisen aavikkoalueen halki itä-länsi -suunnassa, ja sen tarkkaa reittiä ei ole kaikilta osin vielä sovittu. Osaa teistä voi ajaa vain nelivetoisilla autoilla ja monien osien käyttöön tarvitaan viranomaislupa. Reitin käyttäjien tulee ilmoittaa lähdöstään ja saapumisestaan. Sen osat ovat: * Great Central Road * Gunbarrel Highway * Lasseter Highway * Stuart Highway * Plenty Highway * Donohue Highway * Kennedy Development Road Etäisyydet, lämpötila ja villieläimet voivat aiheuttaa vaikeuksia tai jopa kuolemia mikäli valmistautumista ennen reitin käyttöä ei tehdä huolellisesti. Reitin varrelle osuvat Alice Springs, Uluru eli Ayers Rock sekä monia pieniä kaivoskyliä. == Aiheesta muualla == * Virallinen sivu Luokka:Australian liikenne Luokka:Valtatiet
Richard Hooker (kirjailija)

H. Richard Hornberger (1. helmikuuta 1924 – 4. maaliskuuta 1997), tunnettu nimellä Richard Hooker, oli yhdysvaltalainen sotilaslääkäri. Hän kirjoitti kokemuksistaan Korean sodasta vuonna 1968 valmistuneen romaanin M*A*S*H. Romaanin pohjalta kirjoitettiin menestyksekäs, vuonna 1970 ensi-iltansa saanut samanniminen elokuva. Hooker oli myös kirjoittamassa elokuvan pohjalta tehtyä, 11 tuotantokautta kestänyttä, samannimistä televisiosarjaa. == Henkilöhistoria == Richard Hooker valmistui arvostetusta Hightstownin Peddie Schoolista (New Jersey) vuonna 1941. Toimi Korean sodassa Yhdysvaltain maavoimien lääkärinä. Siviilitoimenaan hän työskenteli rintakirurgina Mid-Maine Medical Centerissä (Waterville, Maine), kunnes jäi eläkkeelle vuonna 1988. Ei aluksi ollut halukas myymään kirjansa filmatisointioikeuksia, mutta eräät hänen elokuva- alalla työskennelleet opiskelijatoverinsa rohkaisivat häntä tekemään niin. Richard Hooker kuoli leukemiaan vuonna 1997. == Romaanin pohjalta tehdyt elokuvat ja televisiosarjat == * W*A*L*T*E*R (1984) * After MASH (1983) * Trapper John, M.D. (1979) * M*A*S*H (1972) * MASH (1970) == Lähteet == * Luokka:Yhdysvaltalaiset kirjailijat Luokka:Vuonna 1924 syntyneet Luokka:Vuonna 1997 kuolleet
Cueva de las Manos

Cueva de las Manos () on luola, joka sijaitsee Santa Cruzin maakunnassa Argentiinassa. Luola valittiin Unescon maailmanperintölistalle vuonna 1999. Luola sijaitsee Pinturas-joen eristyksissä olevassa laaksossa Patagoniassa. Lähimpään päätiehen alueelta on matkaa noin 100 kilometriä. Luola on kuuluisa kalliomaalauksistaan, jotka esittävät käsiä. Maalaukset ovat tehneet joku alkuperäiskansa (luultavasti tehuelchien edeltäjät) noin 13 000 – 9 000 vuotta sitten. Pääluola on 24 metriä syvä. Suuaukko on 15 metriä leveä sekä 10 metriä korkea. Maa luolassa viettää ylöspäin ja korkeus pienenee aina kahteen metriin. Kädet ovat yleensä kohteensa negatiiveja. Näiden lisäksi luolaan on maalattu kuvia ihmisistä, guanakoista, nanduista, kissaeläimistä ja muista eläimistä sekä geometrisiä muotoja, sahalaitakuviointia, esityksiä auringosta ja metsästyskohtauksia. Samantapaisia maalauksia löytyy myös läheisistä luolista. Kuviin on käytetty punaista (tehty hematiitista), valkoista, mustaa ja keltaista. Suurin osa käsimaalauksista esittää vasenta kättä. Luultavasti maalaajat ovat pitäneet suihkupiippuaan hallitsevassa kädessään. Epäillään, että maalaukset on tehty aikuistumisriittinä, sillä käsien koot ovat noin 13-vuotiaan tasolla. ==Lähteet== ==Aiheesta muualla== *Cueva de las Manos UNESCOn sivuilla *Cueva de las Manos in Ruta 40 , , Luokka:Argentiinan maantiede Luokka:Luolat Luokka:Unescon maailmanperintökohteet Argentiinassa Luokka:Santa Cruzin maakunta (Argentiina)
Betel (Jehovan todistajat)

Betel tarkoittaa Jehovan todistajien terminologiassa samaa kuin haaratoimisto tai päätoimisto. Toimiston työntekijät eli asukkaat muodostavat Betel-perheen. Suomessa Jehovan todistajien haaratoimisto, eli Betel, sijaitsee Vantaan Koivuhaassa. == Betelperheen tehtävät == Betelperhe hoitaa kaikki Jehovan todistajien yhdyskuntien lailliset toimet, kuten esimerkiksi yhteydenpidon eri viranomaisiin. Betel-perheen jäsenet hoitavat myös Vartiotorni- ja Herätkää! -lehtien sekä kirjojen painamisen. Betelperheen jäsenet ovat yleensä hyvin arvostettuja Jehovan todistajien seurakunnissa. Betelperheeseen kuuluvat kokeneet miespuoliset järjestön jäsenet eli veljet käyvät pitämässä puheita aika-ajoin seurakunnissa. Jehovan todistajien konventtien yhteydessä on myös yleensä jonkin Betelperheeseen kuuluvan veljen puhe. == Betelperheen elämä == Elämä Betel-perheessä on keskittynyt hengellisiin asioihin, kuten ovelta-ovelle saarnaamiseen ja kokouksiin sekä Jehovan todistajien kirjallisuuden kääntämis- ja painotyöhön. Perheen jäsenet ovat yleensä nuoria ja naimattomia, mutta perheeseen kuuluu myös naimisissa olevia, jotka ovat palvelleet Betel-perheessä vuosikymmeniä. Betelperheen työviikko on viisipäiväinen. Sunnuntai on varattu kokouksiin ja saarnaamistoimintaan, lauantai saarnaamiseen. Jokainen aamu alkaa aamupalalla ja raamatullisen päiväntekstin tutkimisella. Sen jälkeen Betel-perheen jäsenet menevät huoneisiinsa vaihtamaan työvaatteet ylleen ja aloittavat työt. Puoliltapäivin on yhteinen ruokailu. Vapaa-ajalla Betel-perheen jäsenet lukevat ja tutkivat Raamattua sekä Vartiotorniseuran julkaisuja ja harrastavat mm. liikuntaa ja oman valintansa mukaan, mitä haluavatkin tehdä. He myös käyvät saarnaamassa ovelta-ovelle kuten muutkin Jehovan todistajat. == Galleria == Kuva: Watchtower Bible & Tract Society (world headquarters).jpg | Entinen päätoimisto (Betel) New Yorkissa (vuoteen 2016) Kuva: The Jehovah's Witnesses branch office in Germany.jpg | Keski-Euroopan haaraatoimisto Selters, Saksa. Kuva: Mensa of Jehovah's Witnesses.jpg | Seltersin ruokasali Kuva: Jehovah Witnesses House Bratislava.JPG | Slovakian haaratoimisto, Bratislava Kuva: JW-Japan-BranchOffice-2016101001.jpg | Japanin haaratoimisto, Ebina Kuva: 07-06-21-tallinn-by-RalfR-058.jpg | Viron haaratoimisto Kuva: Jehovah's Witnesses Branche office in The Netherlands.jpg | Alankomaiden haaratoimisto == Lähteet == == Aiheesta muualla == * Betel (Suomi) Luokka:Jehovan todistajien rakennukset
Tranquillo Barnetta

Tranquillo Barnetta (s. 22. toukokuuta 1985 St. Gallen, Sveitsi) on sveitsiläinen jalkapalloilija. Pelipaikaltaan hän on keskikenttäpelaaja. ==Ura== Barnetta aloitti jalkapalloharrastuksena lapsuudessaan FC Rontmontenin juniorijoukkueessa. Hän siirtyi myöhemmin FC St. Galleniin, jossa aloitti ammattilaisuransa vuonna 2002. 2004 hän siirtyi Bayer 04 Leverkuseniin, joka lainasi hänet heti Hannover 96:een. Vuonna 2005 Barnetta palasi Leverkuseniin ja pelasi joukkueessa kauden 2005–2006. Heinäkuussa 2012 Barnetta sai siirron toiseen saksalaisseuraan, FC Schalkeen. Sopimus on kolmivuotinen. ===Maajoukkueura=== Barnetta kuului Sveitsin juniorimaajoukkueisiin ja oli voittamassa alle 17-vuotiaiden Euroopan mestaruutta 2002. Hän pelasi Sveitsin joukkueessa myös 2004 alle 21-vuotiaiden EM-kisoissa. Barnetta teki ensimmäisen maalinsa Sveitsin jalkapallomaajoukkueessa 1. maaliskuuta 2006 ottelussa Skotlantia vastaan. Barnetta pelasi Sveitsin joukkueessa Saksan MM- kisoissa 2006 ja teki alkusarjan ottelussa Togoa vastaan maalin. ==Lähteet== ==Aiheesta muualla== * Barnettan profiili leverkusen.comissa Luokka:Sveitsiläiset jalkapalloilijat Luokka:Vuonna 1985 syntyneet Luokka:Elävät henkilöt
Behemot

Behemot (, Bəhēmôth) on Raamatun Jobin kirjassa mainittu suurikokoinen eläin. Nimi on todennäköisesti sanan בהמה (bəhēmāh ’eläin’) monikkomuoto – monikon käyttö on hepreassa esiintyvä tapa (pluralis excellentiae, vrt. teitittely) kuvata eläimen suuruutta. Vanhan testamentin vuoden 1992 käännöksessä behemot on käännetty virtahevoksi. Job 40:15–24 kuvailee behemotia vastaavasti: Vanhan testamentin alkukielelle uskollisemmassa vuoden 1938 käännöksessä Behemotia kuvataan seuraavasti: Osa nuoren Maan kreationisteista, esimerkiksi Pekka Reinikainen, on esittänyt teorian jonka mukaan behemot voisi olla dinosaurus.Pekka Reinikainen - Dinosaurusten arvoitus ja Raamattu == Katso myös == * Leviatan ==Lähteet== Luokka:Raamatun olennot
Sherif Ekramy

Sherif Ekramy (s. 1. heinäkuuta 1983, Kairo, Egypti) on egyptiläinen jalkapallomaalivahti, joka edustaa Alankomaiden Eredivisiessä pelaavaa Feyenoordia. 191 senttimetriä pitkä Ekramy siirtyi nykyiseen seuraansa vuonna 2005 Al-Ahlystä. Vuoteen 2008 asti sopimuksen tehnyt Ekramy pelasi debyyttikaudellaan kolmessa ottelussa. Hän oli mukana Egyptin joukkueessa vuoden 2003 alle 21-vuotiaiden MM-kilpailuissa. ==Lähteet== ==Aiheesta muualla== *Ekramy Transfermarkt-tietokannassa Luokka:Egyptiläiset jalkapallomaalivahdit Luokka:Vuonna 1983 syntyneet Luokka:Elävät henkilöt
Valehtelijan paradoksi

Valehtelijan paradoksi tarkoittaa filosofiassa ja logiikassa lausetta "tämä lause on epätosi". Näyttää siltä että jos lause on tosi, se on epätosi, ja kääntäen, joten kyseessä on paradoksi. Valehtelijan paradoksi eroaa tavanomaisesta lauseesta, esim. "luku 3 on pariton", siten että se sisältää viittauksen itseensä, jolloin lausetta ei voi koota lauseen ulkopuolisista osista (luvut, oliot, käsitteet, loogiset symbolit yms.). Valehtelijan paradoksi liitetään usein antiikin Kreikan kreetalaiseen Epimenideehen, jonka väitetään esittäneen sen muodossa "Kaikki kreetalaiset ovat valehtelijoita". Nykyisin tunnetussa muodossa paradoksin muotoili ensimmäisenä Eubulides. Keskiajan filosofiassa paradoksin ja sen muunnelmien käsittely synnytti oman insolubilia-kirjallisuutensa. Paradoksin ratkaisuksi on esitetty muun muassa (Arthur Prior, 1914-1964), että jokainen lause sanoo epäsuorasti olevansa totta. Esimerkiksi "on totta, että kaksi plus kaksi on neljä" on merkitykseltään sama kuin lause "kaksi plus kaksi on neljä". Näin ollen lause "tämä lause on epätosi", sanoisi todellisuudessa "tämä lause on tosi ja tämä lause on epätosi". Tämä on logiikan kielellä lause "A ja ei-A", joka on epätosi ja jossa ei ole mitään paradoksaalista. Kuitenkin paradoksi kiinnostaa yhä nykyfilosofejakin. Alfred Tarskin ratkaisun mukaan kieli ei voi itsessään sisältää omaa totuuspredikaattiaan. Täten Tarski esitti että kielen totuusmäärite voidaan ilmaista vain sen yläpuolella olemassa metakielessä, joka määrittelee kielen. == Lähteet == == Aiheesta muualla == * * Luokka:Paradoksit
Kalukukkaro

Kalukukkaro on lieriömäinen tai pussia muistuttava vaatekappale, joka laitetaan miesten housujen haarojen eteen peittämään ulkoiset sukuelimet. Se kiinnitettiin housuihin nauhoilla, napeilla tai muilla menetelmillä. Kalukukkaro oli tärkeä vaatekappale Euroopassa 1400- ja 1500-luvuilla. == Historia == Alun perin kalukukkaro liittyi yleisimmän näkemyksen mukaan säädyllisyyteen liittyviin käytäntöihin, mutta kun se lopulta kiellettiin, syynä oli nimenomaan näkemys sen säädyttömyydestä. Miesten housut olivat yleensä lahkeista hyvin peittäviä, mutta avoimia haarojen kohdalta, jolloin sukuelimet roikkuivat dubletin (eräänlaisen takin) alla. Muodin vaihtuessa dubletit lyhenivät entisestään ja kalukukkaro keksittiin haarojen peittämiseksi. Myöhemmin kalukukkarot alettiin muotoilla sukuelimiä korostaviksi ja lopulta niistä tehtiin topattuja ja huomiota herättävän muotoisia. Kalukukkaroiden koon kasvaessa niissä alettiin kuljettaa myös muita tavaroita kuten nuuskaa ja kolikoita. Englannissa kuningatar Elisabet I:n valtakauden jälkimmäisellä puoliskolla kalukukkarot ja dubletit yhdistyivät ”peascod”-nimiseksi dubletiksi, ja vanha kalukukkaro poistui muodista. Sotavarustukset seurasivat 1500-luvulla siviiliasusteiden muotia, ja joksikin aikaa panssaroiduista kalukukkaroista tuli tärkeä osa parhaita haarniskoja. Tällaisia haarniskoja on säilynyt nykyajalle vain muutamia. Renessanssiajan kuuluisa humoristi François Rabelais viittaa erään teoksensa esipuheessa kirjoittamaansa kirjaan ”Kalukukkaron tarpeellisuudesta”, joskin kyse on pelkästä vitsistä eikä tuon nimistä kirjaa oikeasti ole tehty. == Kalukukkaro nykyajan kulttuurissa == Kalukukkaroita käytetään nykyään vain harvoin, mutta niitä käytetään joskus erilaisissa näytöksissä ja esimerkiksi live- roolipelaamisen yhteydessä. Kalukukkaroa ovat käyttäneet esiintyessään esimerkiksi Jethro Tull -yhtyeen johtohahmo Ian Anderson, Cameo-yhtyeen laulaja Larry Blackmon sekä laulaja Tom Jones. Kalukukkaro on esiintynyt televisio-ohjelmissa Musta kyy ja Babylon 5 sekä kirjassa ja elokuvassa Kellopeliappelsiini. == Katso myös == *Koteka *Kiveskukkaro Luokka:Muodin historia
News Corporation

News Corporation oli yhdysvaltalainen, kansainvälisesti toiminut media-alan yritys. Se oli markkina-arvolla mitattuna maailman toiseksi suurin mediayhtiö vuonna 2011, ja kolmanneksi suurin viihdeyhtiö 2009. Yritys omisti muun muassa Fox Broadcasting Company -televisioyhtiön, 20th Century Fox -elokuvastudion, Myspace-internetyhteisösivuston, Dow Jones & Company -kustannusyhtiön, joka tunnetaan muun muassa The Wall Street Journal -sanomalehdestä, sekä lukuisia muita sanoma- ja aikakauslehtiä. Yhtiö jaettiin kahtia 28. kesäkuuta 2013, kun alkuperäinen News Corporation nimettiin uudelleen 21st Century Foxiksi, ja siihen kuuluu elokuvayhtiöt ja tv-kanavat. Lehtien ja kirjojen kustantajaksi perustettiin uusi News Corp -nimeä kantava yritys. == Skandaali == News Corporation omisti myös News of the World -lehden, jonka viimeinen numero ilmestyi 10. heinäkuuta 2011. Lehti ryvettyi salakuunteluskandaalin vuoksi ja tahrasi myös emoyhtiön, joka joutui perumaan ostotarjouksena BSkyB- satelliittikanavasta. Kauppa oli jo muutenkin herättänyt vastustusta.Turiainen, Suvi: Skandaalilehti kaatui omaan skandaaliinsa. Helsingin Sanomat 8.7.2011, s. A 13.News Corp perui tarjouksensa BSkyB- yhtiöstä. Yle.fi/uutiset. Viitattu 14.7.2011. ==Lähteet== == Aiheesta muualla == * Yrityksen verkkosivu. Luokka:Yhdysvaltalaiset viestintäyhtiöt
Nicholas Negroponte

Nicholas Negroponte (s. 1943 New York City) on yhdysvaltalainen tietojenkäsittelytieteilijä ja kolumnisti. Negroponte perusti MIT Media Labsin vuonna 1985 ja oli yksi ensimmisiä Wired-lehden tukijoita. Myöhemmin hän perusti voittoa tavoittelemattoman One Laptop per Child -järjestön. Negroponten ajatus oli, että lapset oppivat tekemällä ongelmia ratkaisemalla paremmin kuin työlistoja noudattamalla tai osallistumalla luennoille. Hän kirjoitti vuosina 1993–1998 Wired-lehteen kolumnia. Negroponte luopui vuonna 2006 MIT Media Labin johtajuudesta organisoidessaan One Laptop per Child -järjestöä. Negroponte tunnetaan myös uutisten digitalisoitumisesta kertovasta teoriastaan Daily Me, jota hän käsittelee kirjassaan Digitaalinen todellisuus. Teorian mukaan digitaaliset uutismediat seuraavat lukijan kiinnostuksen kohteita koskien eri uutissisältöjä ja näiden tietojen avulla suosittelee uusia, vastaavanlaisia sisältöjä. Negroponten isoveli John Negroponte oli Yhdysvaltain kansallisen tiedustelun (DNI) ja CIA:n johtaja 2005–2007. == Teoksia == * (1970). The Architecture Machine: Towards a More Human Environment. Cambridge, Mass.: MIT Press. ISBN 0-262-64010-4 * == Lähteet == == Aiheesta muualla == * Negroponten kotisivu Luokka:Yhdysvaltalaiset tietojenkäsittelytieteilijät Luokka:Massachusetts Institute of Technologyn professorit Luokka:Yhdysvaltalaiset professorit Luokka:Amerikankreikkalaiset Luokka:Vuonna 1943 syntyneet Luokka:Elävät henkilöt
Éric Abidal

Éric Abidal (s. 11. heinäkuuta 1979 Lyon, Ranska) on ranskalainen jalkapalloilija, joka pelasi useita vuosia espanjalaisseura FC Barcelonassa. 186 senttimetriä pitkän Abidalin pelipaikka oli laitapuolustaja. == Ura == Abidal siirtyi Barcelonaan Lyonista 12 miljoonan siirtosummalla kesällä 2007. 30. Toukokuuta 2013 ilmoitettiin, että seura ei jatka Abidalin sopimusta. Lyonissa hän voitti Ranskan mestaruuden kolmesti vuosina 2005–2007 ja Ranskan supercupin vuonna 2005. Aikaisemmin hän on edustanut myös Monacoa ja Lilleä. Barcelonasta hän palasi Monacon joukkueeseen. Ranskan maajoukkueessa Abidal debytoi vuonna 2004, ja hän kuului joukkueen kokoonpanoon muun muassa vuoden 2006 MM-kilpailuissa. Vuonna 2013 päättyneellä maajoukkueurallaan hän pelasi 67 maaottelua eikä tehnyt niissä yhtään maalia. == Saavutukset == * Ranskan pääsarjamestaruus: 2005, 2006, 2007 * Ranskan supercupin voitto: 2005 * La Liga: 2009, 2010, 2011 * Espanjan Cup: 2009 * Supercopa de España: 2009, 2010 ja 2011 * Mestarien liiga: 2009, 2011 * UEFA Super Cup: 2009, 2011 * Seurajoukkueiden maailmanmestaruus: 2009, 2011 == Yksityiselämä == Abidal kääntyi muslimiksi mentyään algerialaisen vaimonsa kanssa naimisiin.Eric Abidal fc.barcelona.com Viitattu 31.3.2010 Muslims Lead FC Barcelona in La Liga islamonline.net 26.7.2007 Viitattu 31.1.2010 == Lähteet == == Aiheesta muualla == * Éric Abidalin tilastot Ligue 1:ssä * Éric Abidalin tilastot Ranskan maajoukkueessa Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Kellonvalaja (kirja)

Kellonvalaja on brittiläisen fantasiakirjailija Brian Jacquesin Redwallin taru -kirjasarjan seitsemäs osa. Se julkaistiin suomeksi vuonna 2001. == Juoni == Susikettu Urgan Nagru ja hänen vaimonsa Harmaaturkki valloittivat Miekkalinnan ja ottivat hallintaansa koko Lounakedon oravakuningas Juliuksen päästettyä heidät linnaan. Kuningatar Serena, heidän poikasensa Terho sekä lastenhoitajamäyrä Muta yritivät karata linnasta saukkojen avustuksella. Serena, Terho ja Muta pääsivät pakoon, mutta Julius jäi vangiksi. Joseph Kellonvalajan tytär Mariel ja hänen ystävänsä Dandin olivat neljättä vuotta pois Redwallin luostarista. He tapasivat lumikoiden orjana olleen siilin Pulli Piikkikyljen ja vapauttivat tämän. Ystävykset kohtasivat Susiketun sotilaita, jotka ahdistelivat myyräperhettä. Taistelussa sotilaita vastaan heitä tuli auttamaan jäniskenraali Kukistamaton Kustaa ja hänen kurittomat veljenpoikansa. Kustaa, Mariel ja Dandin hyökkäsivät sotilaita vastaan ja jäivät vangeiksi. Joseph Kellonvalaja näki unen, jossa luostarin soturi Martinin henki, Mariel ja Dandin pyysivät apua. Hän lähti merelle etelään yhdessä siili Tero Pistiäisen, orava Risto Pörröhännän, Pomomyyrän, jänisrouva Roosa Suolaheinän sekä POSSUn (Päästäisten Oma Sammalkukkametsän SissiUnioni) päästäisten kanssa. Rannalla he tapasivat merisaukko Finbar Myrskynkyntäjän, jonka kanssa he ottivat laivarotilta aikoinaan Finbarille kuuluneen Helmiäiskuningatar-laivan ja lähtivät purjehtimaan kohti etelää. Redwallin luostariin saapui kaksi laivarottaa, Limaska ja Pahamaha. Limaska oli varma, että luostarissa oli aarre ja kaksikko alkoi etsiä sitä. Heitä varjosti pelottava kummitus, joka paljastui myöhemmin sokeaksi Simeoniksi, joka vain piti rottia silmällä, koska hänestä heissä oli jotain epäilyttävää. Luostarin kesäjuhlien aikana myyrätyttö Verttuli ja hänen ystävänsä hiirivauva johdattivat laivarotat aarteen luo. Aarre oli kuitenkin vain Natiaisten aarre: värikkäitä lasinsirpaleita, nauhoja, linnun höyheniä ja tammenterhoja. Tästä raivostuneena Limaska uhkasi tappaa Natiaiset, mutta luostarin mäyrämuori Mellus ja Simeon ehtivät hätiin. Kahakassa Mellus sai surmansa Limaskan tikarista. Laivarotat pakenivat luostarista kesäjuhlien esiintymispalkinto, mäyräpokaali mukanaan, mutta myöhemmin Pahamaha tappoi entisen kapteeninsa Limaskan ja palautti pokaalin redwallilaisille. Pahamaha lähti luostarista ja asettui merenrannalle. Hänestä tuli veneentekijä. Mariel, Dandin ja Kustaa pääsivät karkuun vankilasta ja vapauttivat myös kuningas Juliuksen ja lepinkäinen Piikkinokan. Ystävykset taistelivat yhdessä saukkojen ja Helmiäiskuningattarella saapuneiden kanssa. Finbar Tappoi Susiketun, mutta kuoli itse saamiinsa vammoihin. Mariel, Dandin, Tero, Risto, Pomomyyrä ja Roosa palasivat luostariin, mutta Joseph Kellonvalaja jäi Lounakedolle auttamaan ja valoi kellon sodan muistomerkkiin. Myöhemmin Pulli, Dandin ja Mariel lähtivät purjehtimaan Helmiäiskuningattarella uusiin seikkailuihin. == Sisältö == *Ensimmäinen kirja: Uni *Toinen kirja: Helmiäiskuningatar *Kolmas kirja: Lounaketo Luokka:Redwallin taru Luokka: Vuoden 1994 kirjat
Kulomäki

Kulomäki () on lähinnä 1970-luvulla rakennetuista kerrostaloista koostuva lähiö Korson kaupunginosassa Vantaalla. Kulomäestä löytyy liikuntapuisto, ruokakauppa, pizzeria, kolme päiväkotia ja Vierumäen koulun Kulomäen opetuspiste. Alueella sijaitsee kaupungin omistama Kulomäen täyttömäki, myös nimellä ”Kulokukkula” tunnettu ylijäämämaiden vastaanottoalue. Ylijäämämaata ei ole otettu vastaan vuoden 2011 jälkeen, mutta täyttömäelle toimitetaan ylimääräiset lumet talvella. Alkuvuonna 2015 uutisoitiin kuitenkin kaupungin aikomuksesta jatkaa täyttömaiden kasaamista mäelle, joilla toimilla runsas 93 metriä korkean täyttömäen korkeinta huippua suunnitellaan nostettavaksi noin 105 metriin. ==Historiaa== Kulomäkeen suunniteltiin ja rakennettiin vuodesta 1964 alkaen koerakentamishankkeen varjolla neljä pientaloa, joissa oli tarkoitus tutkia muun muassa rakennusteknisiä ja sosiologisia kysymyksiä. Hankkeen takana oli Rakennusalan kehittämisvaltuuskunta Rakeva, ja talojen rakentajina olivat Rakennuskunta Haka ja Keskus-Sato. Tutkimustoiminta jäi kuitenkin valtaosin toteutumatta, ja vielä vuonna 1971 talot olivat myymättä ja tyhjillään koska olivat niin kalliita. Kulomäessä sijaitseviin Helsingin seudun opiskelija-asuntosäätiön asuntoloihin asutettiin vuonna 1979 väliaikaisesti ensimmäiset Suomeen saapuneet vietnamilaiset venepakolaiset. ==Julkinen liikenne== Kulomäestä kulkevat linja-autoreitit 631 Tikkurilaan, 731 ja 731N Mikkolan ja Hakunilan kautta Hakaniemeen sekä Kulomäentieltä 633 Ilolan kautta Hakaniemeen. ==Lähteet== == Aiheesta muualla == Luokka:Vantaan lähiöt Luokka:Korso
Johan Storgård

Johan Storgård (s. 1964) on suomalainen näyttelijä, joka on näytellyt suurimmaksi osaksi televisiossa. Storgård on yksi Viirus Teaternin perustajista. Hän on toiminut Svenska Teaternin johtajana vuosina 2002-2017. Storgårdille myönnettiin vuonna 2007 Pro Finlandia -mitali . Vuonna 2009 Storgård erosi vaimostaan Päivi Storgårdista. Heillä on kaksi lasta. == TV-ura == * Krigerens hjerte * Fem skott i senaten * Harjunpää ja kiusantekijät * Mafia ja minä * Svart, vitt, rött * Nortia * Ota ja omista * Kotikatu * Underbara kvinnor vid vatten * Vägsjälar * Pieni pala Jumalaa * Falkenswärdin mööpelit * Pelon maantie * Benner & Benner * Kylmäverisesti sinun * Hengittämättä ja nauramatta * Hovimäki * Rikospoliisi Maria Kallio * Headhunters * Enkeli tulessa * Nollatoleranssi * Virta * Missä kuljimme kerran * Syke * Sorjonen * Keisari Aarnio * Pohjolan laki * Hotel Swan Helsinki * Karkurit == Lähteet == == Aiheesta muualla == * Luokka:Suomalaiset televisionäyttelijät Luokka:Pro Finlandia -palkitut Luokka:Vuonna 1964 syntyneet Luokka:Elävät henkilöt
Windows Defender

Windows Defender (koko nimi Windows Defender Antivirus) on ilmainen Microsoftin kehittämä virustorjuntaohjelma Windows 8- ja Windows 10 käyttöjärjestelmiin. Aiemmin samalla nimellä tunnettiin Microsoftin kehittämä haittaohjelmien poistotyökalu. Ohjelma toimii tietokoneen käyttöjärjestelmän taustalla pyrkien suojaamaan sitä kaikilta tunnetuilta uhkilta. Ohjelma on saatavilla useilla eri kielillä, myös suomeksi. == Historia == Windows Defender oli aikanaan nimeä GIANT AntiSpyware kantava ohjelma, kunnes Microsoft osti sen. Oston seurauksena nimi muuttui ensin Windows AntiSpywareksi, jolla ei juurikaan ollut eroa Giantin ohjelmaan. Windows Defender -nimiseksi muuttuessaan ohjelma sai lukuisia uusia ominaisuuksia. Näitä ovat esimerkiksi uudistettu käyttöliittymä, parannetut tutka- ja poisto- ominaisuudet, kaikkien käyttäjien suojaus sekä automaattiset päivitykset. Tämä Windows Defender -nimeä kantanut haittaohjelmien poistotyökalu sisältyi Windows Vista ja Windows 7 -käyttöjärjestelmiin. Windows 8 -käyttöjärjestelmään aiemmin erillinen Microsoftin virustorjuntaohjelma Microsoft Security Essentials sulautettiin aiemman Windows Defender haittaohjelmien poistotyökalun kanssa. Näin syntyi uusi Windows Defender -nimeä kantava täysimittainen viruksien ja haittaohjelmien torjuntaohjelma sisäänrakennettuna käyttöjärjestelmään. == Ominaisuudet == * virustorjunta * taustasuojaus * vakoiluohjelmien tunnistus * ajoitettu tietokoneen tarkastus ja haittaohjelmien poisto * automaattiset päivitykset. == Menestyminen == Alkuperäinen Windows Defender haittaohjelmien poistotyökalu on kevyt, mutta se ei ole menestynyt hyvin testeissä heikon haittaohjelmien tunnistuksen takia. Myöskään virustorjunnan sisältänyt Windows Defender ei aikaisemmin menestynyt hyvin testeissä. Vuonna 2013 julkaistiin Windows 8 -tietokoneille uudistettu Windows Defender, jonka MaximPC laittoi vertailuun Avastia vastaan. Vain käyttöliittymä todettiin paremmaksi Defenderissä.MaximumPC Best Free Antivirus: Windows Defender vs. Avast Microsoft sanoikin aiemmin Defenderin olevan vain "ensimmäinen turvatekijä" (first line of defense) haittaohjelmia vastaan,Microsoft Windows Defender eikä suositellut sitä käytettäväksi tietokoneen ainoana suojausohjelmana.HowToGeek Goodbye Microsoft Security Essentials: Microsoft Now Recommends You Use a Third-Party Antivirus Sittemmin Windows Defender on kehittynyt valtavasti. Huhtikuussa 2016 AV-TEST antoi ohjelmalle virustorjuntaohjelmien sertifioinnin. AV-TEST:issä ohjelma sai tuolloin 3/6 pistettä. Huhtikuussa 2017 AV-TEST antoi Defenderille 4,5/6 pistettä ja myöhemmin saman vuoden joulukuussa 6/6 pistettä. == Lähteet == == Aiheesta muualla == * Windows Defenderin virallinen sivusto * Windows Defender ohjeet * Updating your Microsoft antimalware and antispyware software Luokka:Tietoturvaohjelmat Luokka:Microsoftin ohjelmistot
Robert de Saint-Loup

Robert de Saint-Loup, eli Robert Saint-Loupin markiisi, on Marcel Proustin kirjan Kadonnutta aikaa etsimässä kuvitteellinen henkilö. ==Genealogia== Robert de Saint-Loup on kreivi ja kreivitär de Marsantesin poika. Hän on siis äitinsä kautta paroni de Charlusin sisarenpoika ja Guermantesin herttuan veljenpoika. ==Esiintyminen teoksessa== Robert Saint-Loup on kertoja Marcelin ystävä, he tutustuvat toisiinsa Kertojan ensimmäisen Balbecin kylpyläkaupungissa viettämän kesän aikana (II-2, 29)Numerointi on Garnier- Flammarion laitoksesta ja viittaa teoksiin seuraavasti: *I: Swannin tie: Combray, *II: Kukkaanpuhkeavien tyttöjen varjossa * III: Guermantesin tie *III: Sodoma ja Gomorra *VI: Vanki *VII: Pakenija *VIII: Le Temps retrouvé. Tapaamisen hetkellä Saint-Loup valmistautuu Samurin Ratsuväkikouluun ja hän on innokas Friedrich Nietzschen ja Pierre-Joseph Proudhonin lukija. Kertojan isoäiti välittää hänelle Robert de Saint-Loupin kirjeet, jotka tämä on toimittanut lähtöhetkellä. Se ilahduttaa kertojan mieltä (II-2, 151). Robert on aina erityisen kiinnostunut kertojan terveydentilasta, ja hän pitää Marcelia intellektuellina. Rachel, joka on Robertin senhetkinen rakastajatar, vaikutuksesta on dreyfusardi, eli vaatii innokkaasti tämän vapauttamista (III, 97). Kertoja vierailee Robertin luona Doncièresissä tämän rykmentin sijaintikaupungissa. Täällä Robert kertoo hänelle intohimostaan sotilaalliseen strategiaan käsiteltäessä sitä esteettisenä ilmiönä (III, 98–105). Kun Robert katkaisee suhteensa Racheliin, hän luopuu asenteestaan dreyfusardina. Teoksen osassa ”Pakenija” Robert lähtee Touraineen yrittäen saada Albertinen palaamaan Pariisiin, mutta yritys epäonnistuu (VII.1, 59). De Saint-Loup on avioitunut Gilberte Swannin kanssa mutta pettää tätä ja valehtelee tälle jatkuvasti (VIII-1, 10), joskin hän rakastaa Gilberteä. Robert on myös harhaviettinen ja solmii suhteen Moreliin, jota hän myös ylläpitää. Kertoja kohtaa de Saint- Loupin teoksen viimeisessä osassa ”Le Temps Retrouvé” (VIII-1, 79), ja hän esitelmöi Marcelille teorioitaan strategiasta, joiden pitävyys voidaan todeta vain taisteluissa. Robert kirjoittaa rintamalta pitkiä kirjeitä kertojalle, joissa hän tuo esiin kaiken kirjallisen hienoutensa sekä sodan myötä syntyneen konfliktin mukanaan tuoman saksalaisfobian. Hän kuolee sankarillisesti taistelussa (VII-1, 208), ja häntä jäävät kaipaamaan hänen vaimonsa ja tätinsä, Guermantesin herttuatar. Robert de Sain-Loup on siis kertojan hyvä ystävä. Hän on varma että kertoja, kuten koko hänen muu sukunsa, vastustaa Robertin suhdetta Racheliin, ja siksi Robert kirjoittaa kertojalle kirjeen, jossa syyttää tätä petturiksi. Itse hän kuuluu paroni de Charlusin kanssa niihin älyköihin, joiden puhetulvaa on vaikea keskeyttää (VII-1, 93). Robert on älyllisesti loistava ja sivistynyt. Hänellä ei ole luokkaennakkoluuloja, eikä hän arvosta muuta kuin sydämen ja älyn aateluutta. ==Huomautukset== Saint-Loup, Robert de
Mouseton

Mouseton on muun muassa Mikki Hiiren, Minni Hiiren, Heluna Ammun, Polle Koninkauluksen, Hessu Hopon, Pluton ja Mustan Pekan kotikaupunki. Se on kuvitteellinen kaupunki Yhdysvalloissa ja kaupunki esiintyy ainakin englannin-, italian-, islannin- ja unkarinkielisissä sarjakuvalehdissä. Monissa etenkin Euroopan maissa, kuten Suomessa, Ruotsissa, Tanskassa, Saksassa, Hollannissa, Norjassa ja Baltian maissa, Mousetonia ei ole, vaan kaikki Disneyn eläinhahmot asuvat samassa kaupungissa, Ankkalinnassa. Luokka:Mikki Hiiri Luokka:Aku Ankka -sarjakuvan paikat Luokka:Kuvitteelliset yhdysvaltalaiset kaupungit
Juhani Markola

Kari Juhani Markola (s. 27. toukokuuta 1942 Pori) on suomalainen iskelmälaulaja. Markola on äänialaltaan tenori. Hän lauloi 1960-luvun alussa merkonomin opintojen ohessa eri tanssiyhtyeiden solistina Jyväskylän seudulla, ja varsinainen ura käynnistyi vuonna 1965, kun manageri Tappi Suojanen otti hänet esiintymistoimistoonsa. Samana vuonna hän voitti iskelmälaulun suomenmestaruuskilpailut Helsingissä ja sai levytyssopimuksen Fazerin Decca- levymerkille. 1970-luvulla Markola oli Herttuat-yhtyeen laulusolisti, minkä jälkeen hän levytti omalla nimellään seitsemän pitkäsoittoa vuosina 1977–1987. Hänen suurin hittinsä on ”Rakkauden aamu” (1976). Kappale sisältyy Rakkaudella-albumille, jota myytiin lähes kultalevyyn oikeuttavat 20 000 kappaletta. Menestysvuosien jälkeen Markola esiintyi freelancerina, mutta hiljalleen keikkakysyntä väheni. 1990-luvulta lähtien Markola toimi myös laulunopettajana, ja hänelle myönnettiin taiteilijaeläke vuonna 2004. 2000-luvun alussa Markola toimi monen vuoden ajan Kiuruveden Vihreillä Niityillä opettajana ja Toivo Kärki -laulukilpailun tuomaristossa. Siellä hän myös esiintyi: vuoden 2005 kirkkokonsertissa hän lauloi ensimmäisenä Kärjen jäämistöstä löytyneen hengellisen sävellystuotannon kappaleen, ”Herra ohjaa, nosta”, sanoittajana Lyyli Saavalainen.Kärki 2015, s.958. Vuoden 2007 televisioidussa konsertissa hän esitti version Kärjen-Reino Helismaan kappaleesta ”Aurinko laskee länteen”.Kärki 2015, s. 924 Markola kertoi vuonna 2014, ettei hänellä enää ole ”erityistä paloa esiintymiseen eikä opetukseen”, mutta hän esiintyi kuitenkin harvakseltaan pienissä tilaisuuksissa. Huhtikuussa 2017 järjestettiin Juhani Markolan 75-vuotisjuhlakonsertti, jossa 330-paikkainen Jyväskylän Aalto-sali myytiin loppuun. == Yksityiselämä == Juhani Markola syntyi kaksoissisarensa kanssa Porissa äidille, joka ei voinut pitää lapsiaan. Sen vuoksi kaksoset adoptoitiin 2-vuotiaina Jyväskylään. Biologisesta isästään Markolalla ei ole tietoa. Äitinsä hän tapasi Porissa myöhemmin pariin otteeseen. Markola ei ole ollut koskaan naimisissa, mutta on ollut kertaalleen kihloissa. == Diskografia == === Albumit === * Herttuat (1974) Herttuat-yhtye * Sana vain (1974) * Mr. Lonely – Yksin (1977) * Rakkaudella (1977) * Niin paljon rakkaus suo (1978) * Juhani Markolan parhaita (1978) kokoelma * Voitko unohtaa (1979) * Maria Elena (1983) * Ei koskaan rakastaa voi liikaa (1987) * 20 suosikkia - Rakkauden aamu (1996) kokoelma * 20 suosikkia - Niin paljon rakkaus suo (2002) kokoelma == Lähteet == == Kirjallisuutta == * == Aiheesta muualla == * Luokka:Suomalaiset iskelmälaulajat Luokka:Vuonna 1942 syntyneet Luokka:Elävät henkilöt
Insula

thumb|Insulan rauniot Roomassa. Insula () tai roomalainen vuokrakasarmi oli Rooman valtakunnan kaupunkien keski- ja alemman luokan asukkaiden plebeijien asuinkerrostalo. Vuokratalojen saarta tarkoittava nimitys johtui katujen ympäröimien talojen ulkonäöstä lintujen perspektiivistä katsottuna. Insulat olivat usein heikosti suunniteltuja ja mahdollisimman halvalla rakennettuja. Talot saattoivatkin toisinaan sortua ja tulipalot uhkasivat niitä jatkuvasti. Talot olivat suuria kerrostaloja, joiden katutasossa sijaitsi useimmiten kauppoja, ravintoloita ja muita liike-elämälle varattuja tiloja. Ylemmissä kerroksissa sijaitsivat varsinaiset asuintilat. Alimmat asuinkerrokset olivat halutuimpia vuokralaisten keskuudessa ja siksi köyhimpien roomalaisten täytyi tyytyä kipuamaan korkeimpiin kerroksiin. Yhtenä syynä alakerrosten arvostukseen oli roomalaisten kaupunkien vesi- ja viemäriverkosto, joka ulottui ainoastaan talojen pohjakerroksiin. Veden kantaminen ylempiin kerroksiin jäi köyhimpien kaupunkilaisten huoleksi. Roomalaisten kaupunkien kasvu pakotti rakentamaan kaupungit varsin ahtaasti. Rikkaan yläluokan ylellisten talojen, domusten viedessä suuren osan kaupungin rakennusalasta jouduttiin vuokrakasarmeja rakentamaan yhä korkeammiksi ja monikerroksisemmiksi. Talojen korkeuksia pyrittiin rajoittamaan keisarillisilla määräyksillä, mutta etenkin Roomassa kasvava väestö vaati yhä suurempien talojen rakentamista. Korkeimmat insulat saattoivat olla jopa 8- tai 9-kerroksisia. == Katso myös == * Domus – patriisien, roomalaisen yläluokan kaupunkitalo == Lähteet == == Aiheesta muualla == * Tutustumisretki pompeijilaiseen insulaan Luokka:Antiikin Rooman arkkitehtuuri Luokka:Arkkitehtuurin käsitteet
Insulae

Insulae (lat., ”Saaret”) voi viitata seuraaviin: * insulat, roomalaiset vuokrakasarmit * Insulae, Rooman provinssi Egeanmeren saarilla * Insulae Baleares, Rooman provinssi Baleaarien saarilla
Kaufhaus des Westens

Kaufhaus des Westens (paremmin tunnettu lyhenteeltään KaDeWe) on tavaratalo Berliinissä. Tavaratalo on osa Karstadt-tavarataloketjua. Se on Manner- Euroopan suurin tavaratalo ja Euroopan toiseksi suurin heti Lontoon Harrodsin jälkeen. Sen pinta-ala on yli 60 000 neliömetriä, ja siellä on ostettavana yli 380 000 erilaista tuotetta. Joka päivä siellä käy 40 000–50 000 asiakasta. Todellinen nähtävyys on ylellinen elintarvikeosasto, jossa on myynnissä mm. satoja erilaisia makkaroita, leipiä, juustoja ja leivoksia. Kauppa sijaitsee Tauentzienstraßella Kurfürstendammin läheisyydessä, ja se on yksi Berliinin suosituimmista nähtävyyksistä. == Historia == Kaupan perusti Adolf Jandorf vuonna 1905 ja rakennuksen suunnitteli arkkitehti Emil Schaudt. Se avattiin vuonna 1907. Vuonna 1927 tavaratalo siirtyi Hertien omistukseen. Toisessa maailmansodassa rakennus pääosin tuhoutui ja se jäi Länsi-Berliinin puolelle. Se avattiin uudelleen juhlahumussa vuonna 1950. Pian KaDeWestä tuli yksi Länsi-Saksan talousihmeen tunnuksista ja lännen näyteikkuna itään. Tammikuun lopulla 2024 kerrottiin KaDeWen ajautuneen konkurssiin. == Lähteet == == Aiheesta muualla == * KaDeWen virallinen sivusto Luokka:Berliinin rakennukset ja rakennelmat Luokka:Saksalaiset tavaratalot